'Geen hidrobreking in Namibië' - Omgewing - Republikein
Monday, October 19th, 09:11:36
'Geen hidrobreking in Namibië'
18 September 2020 | Omgewing
Geen hidrobreking word in Namibië beplan nie.
Só sê die ministerie van myne en energie in 'n mediaverklaring wat vandag uitgereik is na "misleidende" mediaberigte oor hidrobreking in die Okavango-delta.
"Die ministerie het aangedui dat 'n petroleumeksplorasie-lisensie 73 (PEL 73) aan Reconnaissance Energy Namibia Pty Ltd (Recon) uitgereik is vir die doelwit om vir koolwaterstowwe te soek en nie om enige hidrobreking in die Okavango-delta soos berig, te doen nie," sê die woordvoerder van die ministerie, mnr. Andreas Simon.
"Die plekke waar die beplande boorwerk gedoen gaan word, is nie langs die oewers van die Kavangorivier geleë nie en baie ver van die Okavango-delta," het hy gesê.
"Op rekord is geen aansoek vir 'n aanlandige produksielisensie for PEL 73 gedoen of goedgekeur nie. Geen aansoek vir 'n lisensie vir die ontwikkeling van onkonvensionele hulpbronne is ooit ingedien of goedgekeur nie."